
 28.12.2020
 BG
 Официален вестник на Европейския съюз
 L 438/28
 РЕГЛАМЕНТ ЗА ИЗПЪЛНЕНИЕ (ЕС) 2020/2210 НА КОМИСИЯТА
 от 22 декември 2020 година
 за изменение на приложения III, VI, VII, IX, X, XI и XII към Регламент за изпълнение (ЕС) 2019/2072 по отношение на изискванията относно защитената зона в Северна Ирландия и забраните и изискванията за въвеждането в Съюза на растения, растителни продукти и други обекти от Обединеното кралство
 (текст от значение за ЕИП)d
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) No 228/2013, (ЕС) No 652/2014 и (ЕС) No 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 32, параграф 3, член 40, параграф 2, член 41, параграф 2, член 53, параграф 2, член 54, параграф 2, член 72, параграф 2 и член 74, параграф 2 от него,
 като има предвид, че:
 (1)
 С Регламент за изпълнение (ЕС) 2019/2072 на Комисията (2)се установяват еднакви условия по отношение на защитните мерки срещу вредителите по растенията. В приложения III, VI, VII, IX, X, XI и XII към посочения регламент за изпълнение се установява, inter alia, списъкът на защитените зони и съответните карантинни вредители по отношение на определена защитена зона; списъкът на растенията, растителните продукти и други обекти, чието въвеждане на територията на Съюза е забранено, заедно с третите държави, групи от трети държави или конкретни области в трети държави, за които се прилага забраната; списъкът на растенията, растителните продукти и други обекти, произхождащи от трети държави, и съответните специални изисквания за въвеждането им на територията на Съюза; списъкът на растенията, растителните продукти и други обекти с произход от трети държави или от територията на Съюза, чието въвеждане в определени защитени зони е забранено; списъкът на растенията, растителните продукти и други обекти, които предстои да бъдат въведени или придвижвани в рамките на защитени зони, и съответните специални изисквания за защитените зони; списъкът на растенията, растителните продукти и други обекти, както и на съответните трети държави на произход или изпращане, за които се изискват фитосанитарни сертификати; и списъкът на растенията, растителните продукти и други обекти, за които се изисква фитосанитарен сертификат за въвеждането им в защитена зона, когато идват от определени трети държави на произход или изпращане.
 (2)
 В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия (Споразумението за оттегляне), и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, Регламент (ЕС) 2016/2031 и основаните на него актове на Комисията ще продължат да се прилагат спрямо Обединеното кралство и на неговата територия по отношение на Северна Ирландия след края на преходния период, предвиден в Споразумението за оттегляне.
 (3)
 Обединеното кралство и части от територията на тази трета държава са посочени като защитени зони